Diari Oficial de la Generalitat Valenciana


Sumari del DOGV 6979, del 06-03-2013 (2013/2082)

RESOLUCIÓ de 12 de febrer de 2013, del director general de Justícia de la Conselleria de Governació i Justícia, per la qual es resol inscriure la modificació dels Estatuts del Col·legi Oficial d'Agents de la Propietat Immobiliària de València i se'n disposa la publicació en el Diari Oficial de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6979

Data del DOGV
:   06-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2082


Data del document
:   12-02-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * València
    * col·legi professional

RESOLUCIÓ de 12 de febrer de 2013, del director general de Justícia de la Conselleria de Governació i Justícia, per la qual es resol inscriure la modificació dels Estatuts del Col·legi Oficial d'Agents de la Propietat Immobiliària de València i se'n disposa la publicació en el Diari Oficial de la Comunitat Valenciana. [2013/2082]  
Vist l'expedient de modificació estatutària instruït a instàncies del Col·legi Oficial d'Agents de la Propietat Immobiliària de València, inscrit amb el número 4 de la Secció Primera del Registre de Col·legis Professionals i de Consells Valencians Professionals de la Comunitat Valenciana, en el qual se sol·licita la inscripció de la modificació dels Estatuts en el registre mencionat, atenent els següents   
  
Fets  
  
Primer   
Vicente Díez Crespo, secretari del Col·legi Oficial d'Agents de la Propietat Immobiliària de València, va presentar amb data 26 de juny de 2012 una sol·licitud d'inscripció de la modificació de l'article 4 dels Estatuts del Col·legi Oficial d'Agents de la Propietat Immobiliària de València en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu l'article 11 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
  
  
Segon  
Els Estatuts del Col·legi Oficial d'Agents de la Propietat Immobiliària de València van ser aprovats per mitjà de la Resolució de 16 de desembre de 2002, de la Secretaria General de la Conselleria de Justícia i Administracions Públiques (DOGV 4426, 27.01.2003).   
  
Tercer  
La modificació dels Estatuts va ser aprovada per la Junta General Extraordinària de 6 de juny de 2012, d'acord amb el certificat del secretari del Col·legi, amb el vistiplau del president, de 14 de juny de 2012, i consistix a afegir un apartat d al punt 1, i un apartat s al punt 2, de tal manera que el text definitiu de l'article 4 dels Estatuts ha quedat redactat amb el tenor literal següent:   
  
«Article 4. Fins  
1. Són fins essencials del Col·legi:  
a) L'ordenació de la professió, dins del marc legal respectiu i en l'àmbit de la seua competència, en benefici tant de la societat a què servix com dels interessos generals que li són propis.  
b) Vigilar l'exercici de la professió i facilitar el coneixement i compliment de tota classe de disposicions legals que l'afecten i fer complir l'ètica professional i les normes deontològiques que li siguen específicament pròpies, així com vetlar per l'adequat nivell de qualitat de les prestacions professionals realitzades pels seus col·legiats i promoure la seua formació i perfeccionament.  
c) La defensa dels interessos professionals dels col·legiats i la representació exclusiva de l'exercici de la professió com a agent de la propietat immobiliària.  
d) L'impuls de la mediació, facilitant-ne l'administració i l'accés, incloent-hi la designació de mediadors.  
2. Per al compliment de les seues finalitats essencials, són funcions pròpies del Col·legi les següents:  
a) Ordenar, en l'àmbit de la seua competència, l'activitat professional dels col·legiats; vetlar per l'ètica, deontologia i dignitat professional, així com pel respecte dels drets dels particulars que contracten els seus servicis, i exercir la potestat disciplinària en l'orde professional i col·legial.  
b) Procurar l'harmonia i col·laboració entre els col·legiats, i impedir la competència deslleial entre ells.  
c) Exercir les accions que les lleis establisquen en cada cas per a evitar l'intrusisme, sense perjudici de les actuacions d'inspecció o sanció a què estan obligades les administracions públiques.  
d) Intervindre en els procediments d'arbitratge, en aquells conflictes que per motius professionals se susciten entre col·legiats o en què siga designat el Col·legi per a administrar l'arbitratge, conforme l'article 10a de la Llei 36/ 1988, de 5 de desembre.  
e) Sempre que no vulnere la competència, encarregar-se del cobrament de les percepcions, remuneracions i honoraris professionals, quan el col·legiat ho sol·licite lliurement i de forma expressa.  
f) Visar els treballs professionals dels col·legiats i acreditar la seua autoria i pertinença al Col·legi.  
g) Organitzar cursos de formació i perfeccionament per als col·legiats, i els seus col·laboradors o personal, l'assistència dels quals serà facultativa; així com organitzar activitats i servicis comuns per als col·legiats, de caràcter professional, cultural i anàlegs, sense perjudici de les competències de les administracions públiques sobre les distintes matèries.  
h) Exercir en l'àmbit propi la representació i defensa de la professió davant de l'administració, institucions, tribunals, entitats i particulars, amb legitimació per a ser part en tots els litigis que afecten els interessos professionals.  
i) Participar en els òrgans consultius de l'administració en la matèria de la seua competència, quan aquella ho requerisca o resulte de les disposicions sobre cada matèria.  
j) Exercir totes les funcions que li siguen encomanades per les administracions valencianes i col·laborar amb estes per mitjà de la realització d'estudis, emissió d'informes, elaboració d'estadístiques i altres activitats anàlogues relacionades amb les seues finalitats.  
k) Col·laborar amb les universitats en l'elaboració dels plans d'estudi, sense menyscapte del principi d'autonomia universitària, i preparar la informació necessària per a facilitar l'accés a la vida professional dels nous col·legiats.  
l) Aprovar els seus pressuposts, així com regular i fixar les quotes dels col·legiats.  
m) Facilitar als tribunals i a l'administració, conforme a les lleis, la relació de col·legiats que pogueren ser requerits per a intervindre com a perits en assumptes judicials o expedients administratius; així com emetre informes i dictàmens a requeriment de l'autoritat judicial.  
  
n) Establir honoraris, que en tot cas tindran un mer caràcter orientatiu, sense perjudici de la lliure competència.  
o) Emetre informes o dictàmens de caràcter no vinculant, en procediments judicials o administratius en què se susciten qüestions relatives als honoraris professionals.  
p) Aprovar els seus estatuts i reglaments de règim interior.  
q) Evacuar els informes que siguen preceptius sobre els projectes de normes que afecten la professió, elaborades pel Govern Valencià.  
r) Totes les altres funcions que siguen beneficioses per als interessos professionals i que s'encaminen al compliment dels objectius col·legials, dins del marc legal vigent.  
s) Desenrotllar la mediació entre col·legiats i entre tercers en les matèries pròpies de l'activitat immobiliària i garantir la transparència en la designació de mediadors i el coneixement precís de les matèries objecte de la mediació per estos mediadors.  
3. El Col·legi podrà exercir funcions pròpies de l'administració pública, quan així ho dispose la normativa aplicable, o mitjançant acord o conveni amb l'administració competent.»  
  
Fonaments de dret  
  
Primer  
La modificació dels Estatuts del Col·legi Oficial d'Agents de la Propietat Immobiliària de València conté totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
  
Segon  
La modificació estatutària ha sigut aprovada amb els requisits i les formalitats previstos en el dit article i en els mateixos estatuts del Col·legi.  
  
Tercer  
L'expedient s'ha tramitat pel Servici d'Entitats Jurídiques, adscrit a la Direcció General de Justícia de la Conselleria de Governació i Justícia, competent perquè així ho disposa l'article 6.1 de la Llei 6/1997 esmentada, tenint en compte el que es preveu en la disposició final del Decret 4/2002, de 8 de gener, en virtut de les atribucions que té conferides pel Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, i pel Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia.  
Vist l'article 36 de la Constitució i l'article 49.1.22 de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el reglament de desplegament d'esta última; i la resta de disposicions complementàries d'aplicació pertinent, es dicta la següent resolució:  
1. Inscriure la modificació dels Estatuts del Col·legi Oficial d'Agents de la Propietat Immobiliària de València en el Registre de Col·legis Professionals i de Consells Valencians Professionals de la Comunitat Valenciana, en els termes descrits en el fet quart.  
2. Publicar esta resolució en el Diari Oficial de la Comunitat Valenciana.  
  
Contra esta resolució, que esgota la via administrativa, es pot interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
  
València, 12 de febrer de 2013.- El director general de Justícia: Julián Ángel González Sánchez.